भारत के गांव व कस्बों के अलावा महानगरों की झुग्गियों में शौचालय न होना बहुत बड़ी समस्या है। इसी गंभीर समस्या के मद्देनज़र रखते हुए मोदी सरकार ने स्वच्छ भारत शौचालय निर्माण योजना का आगाज़ किया। वैसे सरकार के अलावा कई एनजीओ भी इस काम में जुटे हैं। इतना ही नहीं कई लोगों ने व्यक्तिगत स्तर पर पहल करके अपने गांव-कस्बों की सफाई के लिए शौचालय निर्माण करवाया और सरकार के स्वच्छ भारत अभियान को आगे बढ़ाने में मदद की है। चलिए आपको मिलवाते हैं ऐसे ही कुछ लोगों से।